পুলওয়ামা কাণ্ডের পরে কেটেছে বেশ কিছু দিন। জওয়ানদের মৃত্যুর শোকে এখনও কাতর দেশ। এরই মধ্যে প্রধানমন্ত্রী নরেন্দ্র মোদী জানিয়ে দিয়েছেন, ‘‘হিসাব পুরা হোগা।’’ শোনা যাচ্ছে, ভারতের আক্রমণাত্মক মেজাজে ভীত পাকিস্তান। যে কোনও মুহূর্তে ভারত প্রতিশোধ নিতে ঝাঁপাবে, এই আশঙ্কায় রীতিমতো ভয়ে কাঁপছে পাকিস্তান। 

এই বিষয়ে অন্যান্য খবর

‘পঠান সন্তান’ ইমরানকে পাল্টা চ্যালেঞ্জ মোদীর, হিসেব বুঝে নেওয়ার হুঁশিয়ারি পাকিস্তানকে


এক সর্বভারতীয় সংবাদমাধ্যমে প্রকাশিত প্রতিবেদন থেকে জানা যাচ্ছে, পাকিস্তানের এয়ার ফোর্স কমব্যাট বাহিনীকে প্রস্তুত রাখছে। শিয়ালকোট, রাওয়ালপিণ্ডি ও সারগোধাতে পাকিস্তান এয়ার ফোর্স কমব্যাট সেনাকে প্রস্তুত রাখা হচ্ছে বলে দাবি ওই প্রতিবেদনের। জানা যাচ্ছে, দেশের সেনাদের পুরো মাত্রায় সতর্ক থাকতে বলা হয়েছে। সীমান্তবর্তী এলাকায় র‌্যাডারগুলিকে সক্রিয় করে রাখা হয়েছে, যাতে ভারতের কোনও এয়ারক্র্যাফট পাক সীমান্তে প্রবেশ করলেই সেই খবর পাওয়া যায়। 
শনিবার রাজস্থানের টঙ্কে মোদী এক হাত নেন পুলওয়ামা কাণ্ডের পিছনে থাকা জঙ্গিদের। তিনি দেশবাসীকে সেনা ও সরকারের উপরে আস্থা রাখতে অনুরোধ করেন। পাশাপাশি পাকিস্তানকে হুঁশিয়ারি দিয়ে বলেন, হিসেব বুঝে নেওয়া হবে।